
 6.9.2021
 BG
 Официален вестник на Европейския съюз
 L 313/20
 РЕГЛАМЕНТ ЗА ИЗПЪЛНЕНИЕ (ЕС) 2021/1449 НА КОМИСИЯТА
 от 3 септември 2021 година
 за изменение на Регламент за изпълнение (ЕС) No 540/2011 по отношение на удължаването на сроковете на одобренията на активните вещества 2-фенилфенол (включително неговите соли, например натриевата сол), 8-хидроксихинолин, амидосулфурон, бифенокс, хлормекват, хлоротолурон, клофентезин, кломазон, циперметрин, даминозид, делтаметрин, дикамба, дифеноконазол, дифлуфеникан, диметахлор, етофенпрокс, феноксапроп-Р, фенпропидин, флудиоксонил, флуфенацет, фостиазат, индоксакарб, ленацил, MCPA, MCPB, никосулфурон, парафинови масла, парафиново масло, пенконазол, пиклорам, пропахизафоп, просулфокарб, хизалофоп-P-етил, хизалофоп-P-тефурил, сяра, тетраконазол, триалат, трифлусулфурон и тритосулфурон
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
 като има предвид, че:
 (1)
 В част А от приложението към Регламент за изпълнение (ЕС) No 540/2011 на Комисията (2) са посочени активните вещества, които се считат за одобрени съгласно Регламент (ЕО) No 1107/2009.
 (2)
 С Регламент за изпълнение (ЕС) 2020/1511 на Комисията (3) срокът на одобренията на активните вещества хлоротолурон, кломазон, циперметрин, даминозид, делтаметрин, флудиоксонил, флуфенацет, фостиазат, индоксакарб, MCPA, MCPB и просулфокарб беше удължен до 31 октомври 2021 г., този на активното вещество тритосулфурон — до 30 ноември 2021 г., а този на активните вещества амидосулфурон, бифенокс, клофентезин, дикамба, дифеноконазол, дифлуфеникан, феноксапроп-Р, фенпропидин, ленацил, никосулфурон, парафинови масла, пиклорам, сяра и трифлусулфурон — до 31 декември 2021 г. С Регламент за изпълнение (ЕС) 2020/2104 на Комисията (4) срокът на одобрението на активното вещество парафиново масло беше удължен до 31 декември 2021 г. С Регламент за изпълнение (ЕС) 2017/555 на Комисията (5) срокът на одобрението на активните вещества хлормекват, пропаквизафоп и хизалофоп-P-етил беше удължен до 30 ноември 2021 г., а този на активните вещества 2-фенилфенол (включително неговите соли, например натриевата сол), диметахлор, етофенпрокс, пенконазол, тетраконазол и триалат — до 31 декември 2021 г. С Регламент за изпълнение (ЕС) 2017/1530 на Комисията (6) срокът на одобрението на активното вещество хизалофоп-P-тефурил беше удължен до 30 ноември 2021 г.
 (3)
 Съгласно Регламент за изпълнение (ЕС) No 993/2011 на Комисията срокът на одобрението на активното вещество 8-хидроксихинолин изтича на 31 декември 2021 г. (7)
 (4)
 В съответствие с Регламент за изпълнение (ЕС) No 844/2012 на Комисията (8) бяха подадени заявления за подновяване на одобренията на посочените вещества.
 (5)
 Поради факта, че оценката на тези активни вещества е била забавена по независещи от заявителите причини, е възможно срокът на одобренията на посочените активни вещества да изтече, преди да бъде взето решение за тяхното подновяване. Поради това е необходимо срокът на одобренията на посочените вещества да бъде удължен.
 (6)
 Освен това е необходимо се удължи срокът на одобренията на активните вещества 2-фенилфенол (включително неговите соли, например натриевата сол), 8-хидроксихинолин, амидосулфурон, клофентезин, кломазон, даминозид, феноксапроп-Р, флудиоксонил, флуфенацет, ленацил, трифлусулфурон и тритосулфурон с цел да се осигури необходимото време за извършване на оценка, свързана със свойствата на